Siemens AG

Siemens AG (germana prononco [ZI:mens aGE:]) estas mondvaste aganta entrepreno. En Germanio, ĝin fondis Werner von Siemens en 1847, sub la komerca nomo Telegraphen-Bauanstalt von Siemens & Halske. Grupo de firmaoj formiĝis en 1966 sub la nomo Siemens AG. La konzerno hodiaŭ havas 1.200 produktejojn. Tutmonde la firmao havas 430.000 laborantojn (2004). Siemens AG produktas interalie elektronikajn varojn, ekzemple komputilojn, generatorojn k.a. Ĝi ĉesigis la produktadon kaj evoluigon de poŝtelefonoj, telefonretoj kaj, en 2008, ankaŭ de sendrataj hejmaj telefonaparatoj. Bonfarado Firmao Siemens aktivas ankaŭ en bonfarado: Fondaĵo Heinz Nixdorf (germana prononco [hajnc NIKSdorf]), subtenata de Siemens, helpas disvolviĝon de merkata ekonomio en Belorusio kaj Rusio — i. a. per donacoj de komputiloj al lernejoj, per subteno de ekonomia edukado ktp. Vidu ankaŭ Duewag Lokomotivoj Siemens ES64U2 kaj ES64U4 InterCityExpress Lastoĉka Siemens Avanto Urba trajno de San-Juano Bildaro Eksteraj ligiloj Oficiala retejo (multlingva)